पूर्वोत्तर सीमा सुरक्षा को लेकर दिल्ली में हुए एक सेमिनार में आर्मी चीफ बिपिन रावत ने कहा- "असम में एक पार्टी AIUDF है। अगर आप देखें तो जिस तरह से बीजेपी 1984 में 2 सीटों से बढ़कर आज यहां तक पहुंची है। उससे ज्यादा तेजी से यह पार्टी बढ़ी है।" इस दौरान उन्होंने मुस्लिमों की आबादी को लेकर बनी एक रिपोर्ट का हवाला भी दिया। कुछ इलाकों में शरणार्थियों की तादाद तेजी से बढ़ रही है। सरकार नॉर्थईस्ट पर ध्यान दे रही है। वहां विकास किया जाएगा। उस क्षेत्र में रहने वाले हर शख्स का हम सम्मान करते हैं, चाहें वे किसी जाति, धर्म और लिंग के हों। सबसे अच्छा तरीका तो ये है कि वहां रहने वाले लोगों को अन्य भागों में रहने वाले लोगों से जोड़ा जाए और फिर विकास किया जाए।''